b'\n_START_ARTICLE_\nJurgis Martynas Liubomirskis\n_START_SECTION_\nBiografija\n_START_PARAGRAPH_\n1761 metais, po savo t\xc4\x97vo Antonijaus Benedikto mirties, paveld\xc4\x97jo jo stambias valdas Polon\xc4\x97je, Palenk\xc4\x97s Mendzi\xc5\xbeece, Liubare ir kt. Nuo 1758 met\xc5\xb3 tarnavo Pr\xc5\xabsijos armijoje, po to\xc2\xa0\xe2\x80\x93 Rusijos. Vadovaudamas savo gaujai u\xc5\xbesi\xc4\x97m\xc4\x97 pl\xc4\x97\xc5\xa1imais. Buvo nuteistas myriop, bet v\xc4\x97liau i\xc5\xa1tremtas._NEWLINE_Baro konfederacijos prad\xc5\xbeioje (1768\xe2\x80\x931772) Jurgis Martynas Liubomirskis prisijung\xc4\x97 prie konfederat\xc5\xb3 ir dalyvavo m\xc5\xab\xc5\xa1iuose su rus\xc5\xb3 kariais. Jurgis Martynas Liubomirskis, paskirtas Krokuvos ir Sandomiro regimentarijumi, u\xc5\xbe\xc4\x97m\xc4\x97 Krokuvos vaivadij\xc4\x85. 1769 met\xc5\xb3 baland\xc4\xaf, po nes\xc4\x97kmingos Krokuvos gynybos, atidav\xc4\x97 vadovavim\xc4\x85 Kazimierui Pulavskiui. V\xc4\x97liau buvo suimtas ir nuteistas penkiolikai met\xc5\xb3 kal\xc4\x97jimo. Kunigaik\xc5\xa1tis Liubomirskis buvo i\xc5\xa1si\xc5\xb3stas \xc4\xaf Vengrij\xc4\x85, kur jis tur\xc4\x97jo b\xc5\xabti \xc4\xafkalintas. Po vedyb\xc5\xb3 su kal\xc4\x97jimo komendanto dukterimi buvo atleistas nuo \xc4\xafkalinimo ir gr\xc4\xaf\xc5\xbeo \xc4\xaf t\xc4\x97vyn\xc4\x99. 1773 metais gavo Kar\xc5\xabnos armijos generolo laipsn\xc4\xaf, 1775 metais tapo 11-to grenadieri\xc5\xb3 p\xc4\x97stinink\xc5\xb3 pulko vadu._NEWLINE_1774 metais, po savo bevaikio d\xc4\x97d\xc4\x97s, Kar\xc5\xabnos did\xc5\xbeiojo v\xc4\x97liavininko Pranci\xc5\xa1kaus Ferdinando Liubomirskio mirties, Jurgis Martynas Liubomirskis tapo jo paveld\xc4\x97toju. Jam atitek\xc4\x99s turtas\xc2\xa0\xe2\x80\x93 Janovo pilis, kuri buvo pralo\xc5\xa1ta kortomis._NEWLINE_V\xc4\x97liau kunigaik\xc5\xa1tis Jurgis Martynas Liubomirskis tarnavo Rusijos pasiuntiniui Oto Magnusui fon \xc5\xa0takelbergui ir \xc4\xaf\xc4\x97jo \xc4\xaf Pastovios Tarybos sud\xc4\x97t\xc4\xaf. 1773 metais dalyvavo padalijimo seime, kur buvo priimtas sprendimas d\xc4\x97l pirmo ATR padalijimo tarp Pr\xc5\xabsijos, Austrijos ir Rusijos. D\xc4\x97l savo bankroto Jurgis Martynas Liubomirskis buvo priverstas dal\xc4\xaf vald\xc5\xb3 perleisti seseriai Magdelenai Agnesei Sapiegai._NEWLINE_B\xc5\xabdamas savo \xc5\xa1eimos nu\xc5\xa1alintas nuo politinio gyvenimo, jis organizavo daugyb\xc4\x99 koncert\xc5\xb3, puot\xc5\xb3 ir susitikim\xc5\xb3. Buvo didelis teatro ir muzikos myl\xc4\x97tojas, apmok\xc4\x97jo Lenki\xc5\xa1k\xc4\x85 \xe2\x80\x9eTartiufo\xe2\x80\x9c versij\xc4\x85. Atidar\xc4\x97 baleto aktori\xc5\xb3 mokykl\xc4\x85 1000 \xc5\xbemoni\xc5\xb3.\n_START_SECTION_\n\xc5\xa0eima\n_START_PARAGRAPH_\nJurgis Martynas Liubomirskis buvo ved\xc4\x99s tris kartus. Jo pirmoji \xc5\xbemona nuo 17775 met\xc5\xb3 buvo grafait\xc4\x97 Mariana fon Chadik, su kuria jis i\xc5\xa1siskyr\xc4\x97 1784 metais. Antr\xc4\x85 kart\xc4\x85 ved\xc4\x97 Honorat\xc4\x85 Stemkovsk\xc4\x85. Tre\xc4\x8di\xc4\x85 kart\xc4\x85 ved\xc4\x97 Tekl\xc4\x99 Labenck\xc4\x85. Nepaliko po savimi palikuoni\xc5\xb3.'